Ich, Johans Vasolt, ✳ ✳ schulth̄ ze Sekingen, ✳ kunde ✳ und vergihe ✳ allen dien, die disen brief ✳ an ✳ sehent ✳ oder
hoͤrent lesen, ✳ daz fûr mich kam ze Sekingen in der stat offenlich vor gerihte ✳ und in gerihtes wise ✳ Walther
von Steina, ein burger ze Seking₎, mit Elisabeth, des meiiers tohter von Schinznah, ze einem teile, ✳ und Walther
der hofmeistˀ an der geislichen frowen stat, ✳ der ✳ ✳ abtissinnen ✳ und ✳ des ✳ ✳ conventes gemeinlich ze Kûngsvelt, in Kostenzer bistuͦme gelegen, ze dem anderen teile. ✳ und vˀjahen da die vorgenanden Walther von Steina und Elisabeth
von Schinznah, sin elichù frowe, ✳ daz ✳ si ✳ von ir beider ✳ und gemein notwendr wegen vˀkoffet hetten, ✳ und ✳ ze koffend
gegeben reht ✳ und ✳ redelich ze ligidem koͧffe fur lidig eigen ✳ ein ✳ matten, ist gelegen an Eilwis, ✳ ein akker lit oben an
dem Wendel, ✳ und ✳ ein akker lit bi dem wege an Otten Wasen in dem banne ze Schinznah, geltend ✳ vier ✳ mùtte
kernen Zurih messes ✳ und zwei ✳ herbst huͤnr jergliches geltes, ✳ dien vorgenan̄ geislichen frowen der ✳ ✳ abtissin ✳ und ✳
dem ✳ ✳ convent gemeinlich ze Kûngsvelt ze niessende ✳ ze besitzende, ✳ ze besetzende ✳ und ze hande fûr lidig eigen
umb zwei ✳ und ✳ drissig ✳ phûnt phēningen, ✳ geber ✳ und genemer Zovinger mûnze, die och der selb Walther von
Steina und Elisabeth, sin elichû frowe, von dem vorgenan̄ Walthern hofmeistˀ and er selben abtissinen und des
conventes stat enphangen hant gar ✳ und ✳ genzlich in gezalten phēningen ✳ und in ir eigen notdurft bekeret hant
als ✳ si ✳ selber vor gerihte verjahent. ✳ und hant och die selben Walther von Steina ✳ und Elisabƺ von Schinznah,
sin elichû frowe, ✳ daz vorgeschriben guͦt ✳ und gelt uf gegeben ✳ und ✳ gevˀtiget mit handen ✳ und mûnden ✳ dem vorgeschribenen Walthern hofmeisteˀ ✳ an der abtissin ✳ und des ✳ ✳ conventes stat ze Kûngsvelt ✳ und ze iren handen ✳ vor
gerihte ✳ und ✳ in gerihtes wise ze Seking₎ mit aller der gewarsami ✳ und ✳ sicherheit worten ✳ und ✳ werchen, ✳ so
dar zuͦ hortend ✳ und notdurft warend und als och sunderlich dar umb nah des gerihtes gewonheit ✳ und rehte
ze Sekingen uf den ✳ eit ✳ erteilet wart, ✳ daz disû hantgift ✳ und ✳ vertigūge nû ✳ und hie nah wol kraft ✳ und hantvestin haben sullend ✳ und mûgend gegen dien selben abtissin ✳ und dem ✳ ✳ convent gemeinlich ze Kûngsvelt ✳ dabi so entzigen sich och ✳ und hant sich entzigen frilich die selben Walther von Steina ✳ und ✳ Elisabƺ, sin elichû frowe,
aller der ansprahe, ✳ vorderūge ✳ und rehtes, ✳ so ✳ si ✳ oder✳ ir erben ✳ an die ✳ ✳ abtissin̄ ✳ und ✳ den ✳ ✳ convent ze Kungsvelt von der obgenan̄ guͤter ✳ und geltes wegen ✳ mit deheinen geislichen ✳ oder weltlichen gerihten, ✳ mit deheinen stette
oder landes friheit ✳ oder gewonheit ✳ oder mit deheinen anderen sachen, in welen weg daz sin moͤhte, jemer moͤhten
gewinnen. ✳ och gelopten die selben Walther von Steina, ✳ Elisabƺ, sin elichû frowe, fûr sich ✳ und fûr ir erben
des vorgenan̄ guͦtes akeren ✳ und ✳ matten wèren ze sinde nah rehte fûr eigen ✳ vor geislichen ✳ und weltlichen gerihten
und an allen dien stetten, ✳ da es dien selben frowen ✳ der ✳ ✳ abtissin ✳ und dem ✳ ✳ convent ze Kûngsvelt jemˀ notdurft
geschehe mit guͦten trûwen ane alle gevˀde. ✳ ich, Walther von Steina, Elisabƺ des meiiers tohtˀ von Schinznah, des
selben Walthers elichû frowe, vˀjehen och an disem briefe aller der dingen, ✳ so da vor von uns sint geschriben ✳ und
verbinden ûns ✳ und unser erben dar zuͦ ane alle gevˀde. ✳ ze einem offenen urkûnde aller der dingen, so da vor sint
geschriben, so hab ich, Joh̄ schulth̄, vorgenander, ✳ und wir, der ✳ ✳ ràt ze Seking₎, wande es alles vor unsˀm gerihte
offenlich geschehen ist ✳ unserre stette gemein insigel gehenket an disen brief, durh bette willen der vorgenander beider
teilen.✳ dis geschah ✳ und wart dirre brief geben ze Seking₎ an dem nehsten zinstag vor dem meiien tage, des
jares, do man zalte von gottes gebûrte drùzehen hundert jar, dar nah in dem ahtoden ✳ und drissigosten jare, do
ze gegen warend ✳ H Birchidorf, ✳ Uͦlr̄ Ratze, ✳ Chuͦnr̄ Russeler, ✳ Joh̄ Wibel, ✳ Heinr₎ Rippe, ✳ Heinr₎ Spise, ✳ Gerung
Bremli, burgˀe ze Seking₎, ✳ und ander erber lûte vil, die dis alles sahent ✳ und hortend. ✳ ✳ ✳